Άγιος Ανδρέας Αρκαδίας

Ο Άγιος Ανδρέας () είναι οικισμός του δήμου Βόρειας Κυνουρίας, χτισμένος στις παρυφές ενός λόφου κοντά στη θάλασσα, δίπλα σε έναν κάμπο κατάφυτο από ελιές.

 Πληροφορίες 
Ο οικισμός βρίσκεται στον οδικό άξονα Άστρους-Λεωνιδίου σε απόσταση 6 χιλιομέτρων από το πρώτο. Στο σημείο αυτό τελειώνει το φαράγγι της Ζαρμπάνιτσας καθώς επίσης περνάει ο ποταμός Βρασιάτης, λίγο πριν την εκβολή του στον Θυρεατικό κόλπο. Είναι το κεφαλοχώρι της περιοχής και κατοικείται κυρίως από Τσάκωνες.www.discoverkynouria.gr _ Άγιος Ανδρέας

Σε απόσταση 3 χιλιομέτρων είναι η παραλία του Αγίου Ανδρέα με γραφικό λιμανάκι. Σε λόφο κοντά στο σημείο μπορεί κανείς να διακρίνει ερείπια κυκλώπειου τείχους που κατά τους αρχαιολόγους ανήκουν στην αρχαία κυνουριακή πόλη Ανθήνη. Πλησίον επίσης, διατηρείται ακόμη παλαιό πετρόχτιστο τοξωτό γεφύρι.

Στα όρια της κοινότητας βρίσκεται και ο πρότυπος οικισμός για τους ομογενείς, το Αρκαδικό Χωριό, ο τελευταίος οικισμός πριν τη Νότια Κυνουρία.

 Αθλητισμός 
Το χωριό διαθέτει ποδοσφαιρικό σύλλογο με την ονομασία Α.Μ.Σ. Βρασιές.ΕΠΣ Αρκαδίας_ ΒΡΑΣΙΕΣ

Το 2020 εγκαινιάστηκαν αναρριχητικά πεδία πλησίον του οικισμού, στη θέση Ρεποντίνα.

 Πρόσωπα 
Είναι τόπος καταγωγής του δικηγόρου Δημήτριου Βερβεσού, του δικηγόρου Ιωάννη Κ. Μαντζουράνη και του Γιάννη Μαντζουράνη, διάσημου οπαδού της Εθνικής Ελλάδος και του Εθνικού Πειραιώς, ευρύτερα γνωστού με το παρατσούκλι «Εθνικάρας».O Diasimos @odiasimos · Εστιατόριο θαλασσινών

 Δημογραφική εξέλιξη 
 Έτος  Οικισμός  Κοινότητα 1920  1.256  1.260 1928    762 1940    649 1951    1.057 1961    1.165 1971  1.273  1.299 1981  990  1.096 1991  1.137  1.222 2001  1.063  1.098 2011  998  1.065 2021    810Απογραφή 2021: Ο Δήμος Βόρειας Κυνουρίας αναλυτικά ανά δημοτική κοινότητα - Arcadia Portal

 Δείτε επίσης 
 Τσάκωνες
 Τσακωνική διάλεκτος
 Τσακώνικη ενδυμασία
 Α.Μ.Σ. Βρασιές

 Παραπομπές 

Κατηγορία:Δήμος Βόρειας Κυνουρίας
Κατηγορία:Χωριά της περιφερειακής ενότητας Αρκαδίας
Κατηγορία:Παραδοσιακοί οικισμοί της περιφερειακής ενότητας Αρκαδίας
Κατηγορία:Τσακωνιά
Κατηγορία:Αναρριχητικοί προορισμοί στην Ελλάδα